दावबायहैनाय हान्जाया दिल्लीनि मेट्र रेल गारिआव गाखौलांनानै PVR चिनेमा हल आव सावथुन नायनो थाङो। 30 जानुवारि अक्टआव बिथांमोनहा आग्रा फारसे रावना होलाङो आरो आग्रायाव थानाय आग्रापर्ट, ताज महल, फातेपुर सिक्रि जारिमिनारि जायगाफोरखौ नायगिदिङो। 2 फेब्रुवारि अक्ट’ आव जयपुर फारसे गिदिंनो थाङो आरो बिथांमोनहा नाहारगाह पर्ट, जायगारह पर्ट, एलबार्ट हल मिउजियम, बुहुमनां फालांगियारि मिरु, आरो मिना बाजारफोरखौ नायगिदिङो।